Kaitseliidu Lääne maleva Lihula Üksikkompanii korraldab ajavahemikul 28.–29. septembril patrullvõistluse “Sügistorm 2019”, selgitamaks välja parima võistkonna patrull- ja lahingülesannete täitmisel. Võistlus leiab aset Pärnumaal Lääneranna valla territooriumil.
#000002
Rajale lubatakse kuni 15 neljaliikmelist võistkonda. Võistkondadel tuleb trass läbida jalgsi ilma kõrvalist abi kasutamata ning täita erinevaid ülesandeid vastavalt patrulli käsule või marsruudilt saadud juhistele. Käsk, mis patrullile antakse, sisaldab tegevusi, mis on iseloomulikud nii luure-, toetus- kui ka lahingpatrulli ülesannetele.
#000003
Võistluse finiš on planeeritud toimuma 29. septembril orienteeruvalt kell 13.00–17.00 Lihula linnusemäel, kus võistkonnad läbivad takistusraja. Kutsume kõiki huvilisi võistkondadele kaasa elama!
#000004